**Priključi se ovogodišnjoj eSTUDENT priči!**

Najveća studentska udruga u Hrvatskoj, **eSTUDENT**, prima nove članove! Ako želiš nadograditi znanje koje si stekao/la na fakultetu ili pak želiš naučiti nešto potpuno novo, a uz to se odlično zabaviti i upoznati hrpu novih ljudi, prijavi se u eSTUDENT.

Pristupni proces traje od **30. rujna** do **11. listopada**, a svoju prijavu možeš poslati [**ovdje**](https://pristupni.estudent.hr/prijava).

**19 timova, 8 skupina, bezbroj uspomena**

U eSTUDENTu djeluje **19 timova** raspoređenih u **8 skupina** koji organiziraju više od **25 projekata**.

Skupina [**Content Management**](https://www.youtube.com/watch?v=aRZ29T9XcLA&list=PLxmJ5X-hrYhDL5PgXJ5H_P2evFAsX0Gbr&index=13) bavi se vođenjem društvenih mreža, fotografiranjem, pisanjem članaka i medijskom komunikacijom te vizualnim komunikacijama. Ako ti je kreativnost jača strana možda je jedan od četiri tima u CM skupini za tebe.

Želiš izbrusiti svoje organizacijske vještine i timski si igrač? Onda je jedan od timova [**Project Management**](https://www.youtube.com/watch?v=7vFOINnx1OI&list=PLxmJ5X-hrYhDL5PgXJ5H_P2evFAsX0Gbr&index=15) skupine pravi izbor. Četiri PM tima organiziraju velika natjecanja u područjima elektrotehnike, IT-ja, *data sciencea* i *businessa*.

Skupina [**Community**](https://www.youtube.com/watch?v=FcGIDojBimI&list=PLxmJ5X-hrYhDL5PgXJ5H_P2evFAsX0Gbr&index=9) organizira projekte koji se tiču ekologije, humanitarnosti, društveno odgovornog poslovanja i popularizacije znanosti.

U slučaju da si student prava onda je tim [**Legal**](https://www.youtube.com/watch?v=JPh3WgCdEEw&list=PLxmJ5X-hrYhDL5PgXJ5H_P2evFAsX0Gbr&index=12) za tebe dok će se studenti ekonomije dobro snaći u timu [**Računovodstvo i financije**](https://www.youtube.com/watch?v=JPh3WgCdEEw&list=PLxmJ5X-hrYhDL5PgXJ5H_P2evFAsX0Gbr&index=12).

Nadalje, tim [**Event Management**](https://www.youtube.com/watch?v=E2DiWk_Vsl8&list=PLxmJ5X-hrYhDL5PgXJ5H_P2evFAsX0Gbr&index=11) organizira za članove Udruge nezaboravne *partyje* i druženja, a tim [**Evaluacije**](https://www.youtube.com/watch?v=E2DiWk_Vsl8&list=PLxmJ5X-hrYhDL5PgXJ5H_P2evFAsX0Gbr&index=11) brine se za dobre međuljudske odnose unutar Udruge.

Ako te zanima *networking* i želiš naučiti napisati odličan životopis razmisli o prijavi za tim [**STARTER**](https://www.youtube.com/watch?v=vZTesyVxGEg&list=PLxmJ5X-hrYhDL5PgXJ5H_P2evFAsX0Gbr&index=10).

Želiš otkriti svijet IT-ja? Za to je tu skupina [**Informacijske tehnologije**](https://www.youtube.com/watch?v=CN2eVAJNkNE&list=PLxmJ5X-hrYhDL5PgXJ5H_P2evFAsX0Gbr&index=14).

Udruga eSTUDENT organizira projekte i u Varaždinu, pa ako studiraš tamo odličan izbor je tim **Varaždin** skupine Mreža.

**Pristupni proces**

Prijava se sastoji od dva dijela. Za početak potrebno je izabrati tim i riješiti par kratkih **zadataka**. Svi *caseovi* nalaze se na [**linku**](https://pristupni.estudent.hr/prijava).Bez brige, prijavu možeš poslati za **više timova**.

Nakon toga čeka te **intervju** s voditeljima timova za koje si riješio/la *case*. Tu ćeš upoznati voditelje i još bolje razaznati koji je tim pravi odabir za tebe.

**Drago mi je, eSTUDENT!**

Kako bi budućim članovima još bolje približili rad Udruge, eSTUDENT organizira panel raspravu na kojoj možeš dobiti odgovore na sva pitanja. Nakon panela iskusi prvi eSTUDENT *party*.

Panel će se održati u četvrtak, **10. listopada**, u baru [**Osjećaj**](https://www.facebook.com/p/Osje%C4%87aj-61558423220183/?_rdr) (Kačićeva ulica 23) s početkom u **20 sati**.

Detaljnije informacije o svakom timu nalaze se na web-stranici [**pristupni.estudent.hr**](http://pristupni.estudent.hr) gdje su i e-mail adrese svih voditelja kojima se možeš obratiti za sva dodatna pitanja.

Ovo je prilika da svoj akademski život obogatiš još jednim korisnim iskustvom, stoga ne oklijevaj i **prijavi se**!

**Saznaj više!**

Sve o timovima i eSTUDENTovim projektima možeš pronaći na našoj [**web-stranici**](https://www.estudent.hr/). Za svakodnevno praćenje aktivnosti Udruge prati društvene mreže - [**Instagram**](https://www.instagram.com/estudent_hr/), [**TikTok**](https://www.tiktok.com/%40estudentudruga), [**Facebook**](https://www.facebook.com/eSTUDENT.hr/), [**LinkedIn**](https://www.linkedin.com/company/835673/) i [**YouTube**](https://www.youtube.com/%40eSTUDENTudruga) te se pretplati na dvotjedni [**newsletter**](https://estudent.us2.list-manage.com/subscribe/post?u=112b37afcb70afdc643ad4807&id=c115106096).